BODOLAND रादाब: ककराझार, 26 मे : 28 नं गसाइगाव बिधान सभा समिस्टिनिफ्राय खेबब्रै देरहानानै MLA जाहैनाय माजेन्द्र नारजारीआ गोबाव सम कभित-19 जों संदेरजानायनिफ्राय मोजां देहायाव फैफिननायनि उनाव STROKE बेरामजों दिनै फुंबिलि समनि 5:50 बाजिआव गुवाहाती GMCH देहा फाहामसालियाव हरखाबै रुंसारि जानायखौ गोथौयै दुखु मोननाय फोरमायदों बर’ थुनलाइ आफादा । गांसे प्रेस बिबुंसारनि गेजेरजों आफादगिरि तरेन बर’आ बुंथियोदि माजेन्द्र नार्जारी बिथांनि रुंसारि जानायाव बर’ हारिनि सासे सानसुमैयारि, समाज सिबियारि, आरो राजखान्थिगिरि खोमाना लानो नांबाय होनना बुंथिदों । खेबब्रै MLA जानानै बिथांआ ओन्सोलाव गोबांथार खामानि मावनायजों लोगोसेनो राव, थुनलाइयारि सोरजिनायाव गोख्रों बिहोमा होबोदोंमोन होनना प्रेस बिबुंसाराव बुंथिदों । लोगोसेनो नखरनि सुबुंनिसिम बर’ थुनलाइ आफादा समानै दुखु मोननाइखौ बावहरो आरो जिउमाया सोरगोआव आलो गोजोनै थानो हानायनि आरज’ गाबो थुनलाइ आफादा ।